section_heading: Rani život
paragraph_text: Maloe je rođen kao osmo od ukupno devetero braće i sestara u siromašnoj južnjačkoj obitelji. U Mont Sinaiu, mjestu u kojem je odrastao, tada je živjelo samo 200 stanovnika, a od malih nogu majka ga je učila da će isključivo radom i zalaganjem nešto postići u životu. Maloneova majka znala je raditi i po tri posla da bi prehranila veliku obitelj, te je bila toliko uporna da nikada nije tražila socijalnu pomoć, iako je na nju imala pravo. Otac ga je napustio kada mu je bilo četiri godine. Dok je bio manji, Malone nikada nije izrazio želju za igranjem košarke. U srednjoj školi bio je sjajan košarkaš i svoju je momčad odveo do tri naslova državnog prvaka. Zbog loših ocjena, Malone se zamalo nije uspio upisati na sveučilište, ali ga je majka natjerala da upiše neko sveučilište, a Malone se odlučio za Louisiana Tech. Cijelu prvu godinu sveučilišta, Malone nije mogao nastupati za košarkšku momčad zbog loših ocjena, ali ih je kasnije popravio. Dva puta odveo je momčad do NCAA natjecanja i u to je vrijeme od jednog novinara dobio nadimak po kojem je i danas poznat - Mailman. Nakon treće godine sveučilišta, Malone se prijavio na NBA draft.